Държавен вестник, бр. 13, 2002 г., стр. 6

С Т Р .  6
Д Ъ Р Ж А В Е Н   В Е С Т Н И К
Б Р О Й  13
МИНИСТЕРСТВА
И ДРУГИ ВЕДОМСТВА
МИНИСТЕРСТВО
НА ТРАНСПОРТА И СЪОБЩЕНИЯТА
ПРАВИЛНИК
за дейността и структурата на държавно пред-
приятие “Транспортно строителство и въз-
становяване”
Г л а в а  п ъ р в а
ОБЩИ ПОЛОЖЕНИЯ
Чл. 1. С този правилник се определят струк-
турата, дейността и организацията на работата
и съставът на държавното предприятие “Транс-
портно строителство и възстановяване”, София,
наричано накратко “предприятието”.
Чл. 2. (1) Предприятието е образувано със
Закона за преобразуване на Строителните вой-
ски, Войските на Министерството на транспор-
та и Войските на Комитета по пощи и далеко-
съобщения в държавни предприятия (ДВ, бр. 57
от 2000 г.).
(2) Предприятието е юридическо лице със
седалище София.
Чл. 3. Предприятието има фирмен знак и
официален печат.
Чл. 4. (1) Предприятието осъществява пред-
мета си на дейност съгласно чл. 4, ал. 1 от Зако-
на за преобразуване на Строителните войски,
Войските на Министерството на транспорта и
Войските на Комитета по пощи и далекосъоб-
щения в държавни предприятия и изпълнява
основните публични задачи, посочени в чл. 4,
ал. 2 от същия закон.
(2) Предприятието може да осъществява и
други дейности, които подпомагат, съпътстват
или допълват основния му предмет на дейност.
Чл. 5. (1)Предприятието осъществява основ-
ния си предмет на дейност, определен в чл. 4,
ал. 1 и в чл. 6 от Закона за преобразуване на
Строителните войски, Войските на Министер-
ството на транспорта и Войските на Комитета
по пощи и далекосъобщения в държавни пред-
приятия, единствено чрез приходи от собстве-
ната си дейност и има пълна финансова само-
стоятелност.
(2) Дейността на предприятието за изпъл-
нение на публичните му задачи се финансира
със средства от републиканския бюджет при
условия и по ред, определени от Министер-
ския съвет.
(3) Средствата по ал. 2 не могат да се израз-
ходват за финансиране на основния предмет на
дейност на предприятието.
(4) Предприятието организира и осъществя-
ва счетоводството си съгласно Закона за счето-
водството, като съставя консолидиран финан-
сов отчет. 
Чл. 6. (1) Държавата не отговаря за задъл-
женията на предприятието.
(2) Предприятието отговаря за своите задъл-
жения при изпълнение на основния си предмет
на дейност с предоставеното му имущество—
частна държавна собственост.
Г л а в а  в т о р а
УПРАВЛЕНИЕ НА ПРЕДПРИЯТИЕТО
Раздел I
Обща разпоредба
Чл. 7. (1) Органи на управление на предприя-
тието са:
1. министърът на транспорта и съобщенията;
2. управителният съвет;
3. главният директор.
(2) Орган за контрол на предприятието е
контролният съвет.
Раздел II
Министър на транспорта и съобщенията
Чл. 8. Министърът на транспорта и съоб-
щенията:
1. назначава и освобождава членовете на
управителния съвет, главния директор и члено-
вете на контролния съвет, сключва и прекратя-
ва договорите за управление и контрол с тях и
определя възнагражденията им;
2. определя броя и седалищата на поде-
ленията;
3. взема решение за разпореждане, бракува-
не или ликвидация на дълготрайни материал-
ни активи, за учредяване на вещни права и за
отдаване под наем на недвижими имоти и дви-
жими вещи;
4. приема годишния финансов отчет;
5. разрешава участието на държавното пред-
приятие в търговски и граждански дружества.
Раздел III
Управителен съвет
Чл. 9. (1) Управителният съвет се състои от
петима членове—председател, заместник-
председател, двама членове и главен дирек-
тор, назначени от министъра на транспорта и
съобщенията.
(2) Членовете на управителния съвет мо-
гат да са в трудовоправни отношения с пред-
приятието.
(3) Главният директор не може да бъде лице,
което работи по трудов договор или по служеб-
но правоотношение.
Чл. 10. (1) Управителният съвет заседава
най-малко веднъж на два месеца.
(2) Заседанието на управителния съвет е
редовно, ако на него присъстват най-малко
четирима от неговите членове.
(3) Решенията на управителния съвет се
приемат с явно гласуване и с обикновено мно-
зинство от присъстващите.